GiliGold/VAD_KnessetCorpus huggingface dataset:
אלי אפללו:
 מגיעים לעבודה נערים שבקושי יודעים במה מדובר ורוצים לעבוד
אלי אפללו:
 אפשר להגיד שלפעמים אפילו לא מעניין אותו כמה הוא מרוויח, איך הוא מרוויח, עם או בלי הפסקה, עם או בלי ארוחת צהרים, אבל חשוב לו לעבוד ולהרוויח את הכסף הראשון שלו, כדי לא להזדקק לכסף מההורים
אלי אפללו:
 לכן זה נמצא בסדר עדיפות נמוך יותר והוא לא ילך להיאבק על הזכויות שלו
אלי אפללו:
 אבל אנחנו המבוגרים ואנחנו, משרדי הממשלה והרשויות, חייבים למצוא לזה פתרון
אלי אפללו:
 תחילה לנושא של הפיקוח
אלי אפללו:
 אנחנו באמת צריכים לעשות פה משהו
אלי אפללו:
      ברור שאי אפשר להגיע לכל מעסיק, אין ספק, אבל ברגע שעושים איזה שהוא מדגם, הנושא הזה מתפרסם ושואלים: ״כמה ילדים אתה מעסיק? באיזה שכר אתה מעסיק? וכך הלאה
אלי אפללו:
״ לוקחים את הנתונים האלה, תופסים אחד ומביאים את זה לפרסום
אלי אפללו:
 אנחנו רואים מה קורה לפעמים ברשתות המזון למשל, כאשר יש פרסום בטלוויזיה וכך הלאה
אלי אפללו:
 אז גם פה משרד העבודה צריך ללכת ביחד עם הטלוויזיה לאיזה שהוא מקום ולבדוק מה קורה שם
אלי אפללו:
 צריך לתת לזה יותר מקום ולהעלות את המודעות
אלי אפללו:
 ככה גם מעסיקים אחרים יחשבו פעמיים אם בכלל שווה להם לעשות את זה, כי אנחנו לא יכולים להפקיר את הילדים בצורה הזאת
אלי אפללו:
      כולנו עבדנו, אין עבודה שלא עבדתי בה כשהייתי נער ואני חייב לומר שזו הייתה ההרגשה שלי
אלי אפללו:
 לא עניין אותי האופן
אלי אפללו:
 קיבלתי מזומן, עבדתי עם תלוש, עבדתי בלי תלוש, לא משנה מתי ובמה פשוט עבדתי
אלי אפללו:
 אפילו דחפתי עגלות, מה שנקרא, מי שמכיר את העגלות שממלאים אותן בכבשים ששחטו, אתה דוחף עגלות
אלי אפללו:
 מדובר בכמה מאות קילוגרמים וזה דבר לא נורמלי
אלי אפללו:
 הייתי ילד לא שמן, אפילו מתחת למשקל הנורמלי
אלי אפללו:
 לכן אין ספק שזה דבר שצריך להבין ואת צודקת בהחלט
אלי אפללו:
 טוב שהעלית את הנקודה הזאת, כי אי אפשר להפיל את כל האחריות על הנערים
נעם וילדר:
אני רוצה להגיד גם שההורים זו גם אוכלוסיית יעד שצריך לעבוד איתה בשיתוף
נעם וילדר:
 ודבר נוסף, עולם העבודה משתנה
נעם וילדר:
 החקיקה לא מותאמת היום לשוק העבודה המשתנה
נעם וילדר:
 נערים שעובדים כידוענים מרוויחים על זה כסף ומקבלים תגמולים, אבל חוקי העבודה לא מותאמים למציאות הזאת וזו מחשבה שצריך לעשות
אלי אפללו:
במה למשל?
נעם וילדר:
ב- Tik-Tok
נעם וילדר:
 אתה מקבל בעצם איזו שהיא הטבה והיא לא בהכרח בשכר אבל זה סוג של עבודה
נעם וילדר:
 בני הנוער אולי ירצו להרחיב, אבל זה עולם שמשתנה וצריך להתייחס אליו
מוריה טויטו:
סרטונים ב- Instagram וב- Tik-Tok שגם מקבלים עליהם כסף
מוריה טויטו:
 אבל רציתי לשאול
מוריה טויטו:
 אתם באמת חושבים שכל מעסיק שמעסיק בני נוער, באמת ידווח על כך?
דבי ביטון:
זו חובתו, הוא לא עושה טובה
מוריה טויטו:
אבל יש המון שמעסיקים בני נוער ולא עושים את זה
אלי אפללו:
לכן אני אומר שאנחנו כרשויות, צריכים לבוא בהפתעה על מנת לפקח על זה
אלי אפללו:
 לראות אם עובדים במקום בני נוער והאם הם מדווחים
מוריה טויטו:
לדעתי גם להגביר את האכיפה כבר מחודש יוני
קארין אהרוניאן רוזמרין:
את זה תדעי שאנחנו כן עושים
קארין אהרוניאן רוזמרין:
 אני בטוחה שגם המנהל שלי אמר זאת, אבל אנחנו כן עושים מבצעים כאלה ובאים בהפתעה
קארין אהרוניאן רוזמרין:
 כמובן שתמיד אפשר יותר
אלי אפללו:
100%
אלי אפללו:
 תודה
מוריה טויטו:
מה מונע ממעסיק לבוא ולקחת נער להתלמדות, להגיד לו שהוא לא משלם לו על ההתלמדות ולפטר אותו אחרי שבוע? ואז כמובן להביא נער אחר
מוריה טויטו:
 זה דבר שקורה הרבה
דבי ביטון:
החוק אוסר את זה
מוריה טויטו:
החוק אוסר אבל זה לא אומר שזה לא קורה בפועל ושהחוק נאכף, כי זה קורה בפועל
אלי אפללו:
סיכמנו שאתם יושבים ביחד עם משרד העבודה, מעלים את הנושאים האלה ועושים איתם ביחד עבודה משותפת
אלי אפללו:
 בבקשה, בקצרה
יצחק פרץ:
יש לי עוד נקודה אחת לומר
יצחק פרץ:
 לפי חוק עבודת הנוער
יצחק פרץ:
 אמורה לקום ועדת נוער עובד, אז אנחנו נשמח להיות פעילים בה
אלי אפללו:
אוקיי, נדבר על זה עוד מעט
אלי אפללו:
 חברת הכנסת דבי, בבקשה
דבי ביטון:
טוב
דבי ביטון:
 נערים ונערות, צעירים וצעירות, קודם כל, כיף לכם
דבי ביטון:
 עצה ידידותית, תשאפו להישאר בגיל הזה
דבי ביטון:
 אז אני בתחנותיי, גם הייתה לי חברת כוח אדם וגם הייתי עורכת דין, עד שהגעתי לכאן וחלק גדול מאוד מהעיסוק שלי היה גם בתחום של דיני עבודה, כי זה בהחלט נשק למידע שהיה לי כחברת כוח אדם לעומת החוקים
דבי ביטון:
 אז ראשית, אין ספק, שלדאבוני, בנושא נוער יש הזנחה פושעת
דבי ביטון:
 מאחר ומדובר בעובדים ארעיים
דבי ביטון:
 הם בדרך כלל מופיעים בחופשים
דבי ביטון:
 למרות שיש ילדים משכבת אוכלוסייה מאוד מוחלשת, שבאמת הולכים לעבוד לאחר שעות הלימודים כדי לסייע בכלכלת הבית
דבי ביטון:
 לכן, אין שום סיבה להתייחס לנוער בשונה מכל עובד אחר
דבי ביטון:
      סליחה שלא אמרתי את זה מראש, אבל תודה לך כבוד היושב ראש על דיון מאוד חשוב בוועדה המאוד חשובה הזו
דבי ביטון:
 אנחנו בפתחו של הקיץ וזה באמת הזמן בו נערים ונערות מגויסים לעבודה
דבי ביטון:
 אני אגיד לך אדוני, שלפעמים אני יוצאת מהבית ורואה נערים בני 13 מהמגזר הבדואי שנותנים להם מטאטא, אבל מנגד אני רואה את המטאטא ליד והם מתגלשים להם במגלשות
דבי ביטון:
 ואז אני אומרת לעצמי שאם זה היה עובד רגיל, הייתי מרימה טלפון לעירייה ואומרת: ״בואו תראה מה עובד שלך עושה
דבי ביטון:
״ אבל ליבי לא מאפשר את זה, כי אני כל כך מבינה את הילד הזה, הצנום עם המטאטא, שצריך לנקות כי הוא צריך להרוויח כמה שקלים
דבי ביטון:
 לכן יש צורך, להערכתי, בהירתמות גם של משרד החינוך, ביחד עם משרד העבודה על מנת למנוע את המחדל הזה
דבי ביטון:
      אני חושבת שצריך לצאת עלון מסודר לתלמידים שייתן להם את כל המידע על הזכויות שלהם
דבי ביטון:
 יהיה להם עלון, בלי קשר להודעות WhatsApp
דבי ביטון:
 אפילו בתחילת שנת הלימודים, כמו שמחלקים ספרים יחלקו גם עלון מידע
דבי ביטון:
 בעלון יהיה רשום הכול, כולל על מקרים חלילה, של פגיעות מיניות במקום העבודה, התייחסות, זלזול, השתלחות, בטח ובטח גם כל הנוגע לשכר, לתנאים, לשעות עבודה ואפילו גם כתובות ומספרי טלפון של מעסיקים שמעוניינים להעסיק
דבי ביטון:
 זה מאוד מאוד חשוב, כי בסוף, הנוער שלנו הוא שונה
דבי ביטון:
 אני מעולם לא עבדתי כילדה, אבל אני יכולה לומר לך שבתי, שלא צריכה את העבודה, היא היום בכיתה י״ב ומתעקשת לעבוד
דבי ביטון:
      אז היא יוצאת לעבוד ב- ׳גולדה׳ ולפעמים גם בירקנייה
דבי ביטון:
 ואני מוצאת את עצמי אומרת לה: ״סליחה? למה מה את צריכה את זה? את שוברת את הגב שלך
דבי ביטון:
״ והיא אומרת לי: ״את לא מבינה כלום
דבי ביטון:
 החברים שלי כולם עובדים
דבי ביטון:
״ אז יש פה גם קטע ואמירה חברתית: ״אני רוצה להוכיח שאני יכול
דבי ביטון:
״ ואני מאוד מאוד מעריכה את זה, כי אני חושבת שמי שיודע להתפרנס בגיל מאוד צעיר כנראה יגיע לגדולות, כי על הדרך גם לומדים את הניהול הכלכלי
דבי ביטון:
 לכן אדוני, אני חושבת שנושא האכיפה הוא מאוד מאוד חשוב וללא רחמים
דבי ביטון:
 להכפיל את הקנסות על מעסיקים שינצלו לרעה את הנוער ויפגעו בזכויותיהם
דבי ביטון:
      משרד החינוך, אני חושבת שבתחילת השנה או אפילו לקראת הקיץ צריך לחלק עלונים
דבי ביטון:
 אפילו להזמין עורך דין או מישהו ממשרד העבודה על מנת שהנוער הזה יכיר את זכויותיו
דבי ביטון:
 כי בסוף כשנער מודע לזכויותיו הוא יודע לעמוד על כך, יש לנו נוער מאוד מפותח
דבי ביטון:
 וכן, אנחנו צריכים לעשות מה שאפשר על מנת למנוע, אנחנו ב- 2023, צריך להגן על הזכויות שלהם
אילאי דוד מרדכייב:
אני רק רוצה לומר לך שבבתי הספר יש עלונים, אבל השאלה היא האם בני הנוער מסתכלים עליהם
דבי ביטון:
בגלל זה גם דיברתי על אולי שיעור חברה שבו יסבירו לכם
אלי אפללו:
חברים, אמרנו את זה בכמה דרכים
אלי אפללו:
 יש פה נציגות מהמשטרה
אלי אפללו:
 יש לכם מה לומר בנושא הזה? משהו לדווח עליו או איזה שאין הערות?
אסף בגאיו:
לא, אין משהו
אלי אפללו:
אוקיי, משרד החינוך, מי פה ממשרד החינוך? בבקשה
אמיר רימון:
שמי אמיר רימון ואני מנהל מרכז הדרכה ארצי חברתי במנהל חברה ונוער במשרד החינוך
אמיר רימון:
 אני אציג בקצרה שתי דרכי התמודדות לכל הנושא הזה של עבודת נוער
אמיר רימון:
 משרד העבודה הציג קודם את סיפור הקול קורא, אז בשיתוף עם טובה בן ארי, המפקחת על זכויות הילד במשרד החינוך, בעצם יש את ההפצה
אמיר רימון:
 מועצת התלמידים והנוער הארצית, שותפים להפצה של הקול קורא הזה
אמיר רימון:
 המספר הוא נמוך ואנחנו מודעים לכך
אמיר רימון:
 זה נשען בעיקר על הרצון של בתי הספר, בעצם לקחת את ההרצאות האלה ולהכניס אותן לתוך בתי הספר
אמיר רימון:
 אנחנו לוקחים על עצמנו לנסות להגדיל את הרצון הזה של בתי הספר, כי אנחנו מאמינים שזה צריך לבוא מרצון ולא מהכרח
אמיר רימון:
 אבל בהחלט צריך לעבוד חזק עם המנהלים על מנת להגדיל את הסיפור הזה
אמיר רימון:
      מעבר לזה, במנהל חברה ונוער אנחנו תומכים היום בתנועות הנוער
אמיר רימון:
 יש לנו גם תנועות נוער שמתעסקות בכל העולם הזה של הסברת זכויות וייצוג של בני נוער
אמיר רימון:
 הגדולה והמובילה בתוך זה היא תנועת ׳הנוער העובד והלומד, שיש לנו פה שני נציגים שלה
אמיר רימון:
 אנחנו תומכים בהם כלכלית, ממש בנוגע לסעיף הזה, כדי שהם יתעסקו בדבר הזה
אמיר רימון:
 אז יש גם הסברה בבתי הספר, בתוך רשויות מקומיות, ברשת האינטרנט והם גם לוקחים את בני הנוער ובמידת הצורך, גם יודעים לייצג אותם בבתי דין לעבודה ולקחת את הדבר הזה הלאה
אמיר רימון:
 אני חושב שהכי טוב שנשמע אותם, כי הם מכירים היטב גם את הנתונים, גם את השטח וגם את האתגרים
אלי אפללו:
 ׳הנוער העובד והלומד׳, בבקשה
שרית אולשביץ:
תודה
שרית אולשביץ:
 אני עורכת הדין שרית אולשביץ, מהסתדרות ׳הנוער העובד והלומד׳
שרית אולשביץ:
 אני לא אכביר פה במילים על מצב בני הנוער, כי באמת שנאמר פה כבר הרבה ואני לא רוצה לחזור על הדברים
שרית אולשביץ:
 אני כן אספר קצת על מה שאנחנו עושים ועל ההבדל בנינו לבין משרדי הממשלה
שרית אולשביץ:
 אנחנו נותנים ייצוג וסיוע משפטי לבני נוער
שרית אולשביץ:
 זאת אומרת, כל נער ונערה במדינת ישראל, עד גיל 25, יכולים לפנות להסתדרות ׳הנוער העובד והלומד׳, זה לא משנה מאיפה הם, באיזה תנועת נוער הם או אם הם בתנועה כל שהיא או שלא
שרית אולשביץ:
 עבדת ונוצלת? תפנה
אלי אפללו:
איך מגיעים אליכם?
שרית אולשביץ:
1121* ויש לנו גם אפליקציה
אלי אפללו:
השאלה היא באמת בנוגע לרמת החשיפה שלכם
שרית אולשביץ:
אנחנו קיבלנו ב-2022, למעלה מ-4,000 פניות של בני נוער
שרית אולשביץ:
 צריך להגיד שמדובר ב-72%
אלי אפללו:
אני אשאל הפוך
אלי אפללו:
 האם מנהלי בתי הספר יודעים להפנות אליכם?
שרית אולשביץ:
להפיץ אותנו
שרית אולשביץ:
 בניגוד למשרד העבודה, שאתם אנחנו עובדים בשיתוף פעולה צמוד וגם מעבירים להם את המקרים הקשים שאנחנו מקבלים, כדי שהם יאכפו בקנסות, כשבני נוער פונים אלינו אנחנו תובעים אזרחית
שרית אולשביץ:
 זאת אומרת, לדאוג לנער שיקבל בחזרה את הזכויות שלו
אלי אפללו:
אבל לפני זה, עד שהוא פונה אליכם
אלי אפללו:
 אני יודע שישנם לא מעט בני נוער שלא חשופים אליכם ולא יודעים איך להגיע אליכם
אלי אפללו:
 אז איך אתם בעצם חושפים את בני הנוער אליכם?
שרית אולשביץ:
אז גם אנחנו נמצאים בכל הרשתות החברתיות
שרית אולשביץ:
 בעבר היינו יותר בבתי הספר
שרית אולשביץ:
 הייתה תקופה ב-2018 או ב-2019, כשחברת הכנסת שאשא ביטון הייתה יו״ר הוועדה, היא ממש העבירה את זה בחוזר מנכ״ל, אם אני זוכרת נכון
שרית אולשביץ:
 זה בעצם חייב את כל המורים בתיכונים להעביר לקראת הקיץ שיעור חברה או שניים בנושא, כדי שבני הנוער ידעו יותר לקראת הקיץ
שרית אולשביץ:
 דרך אגב, כמו שאמרה כאן חברת הכנסת, בעבר, ביחד עם חלוקת התעודות בחטיבות הביניים ובתיכונים, חולק גם עלון שמסביר את הזכויות
אלי אפללו:
אז אני קורא פה למשרד החינוך, שתעשו ביחד עם הרשות של ׳הנוער העובד והלומד׳, איזה שהוא עלון
שרית אולשביץ:
הייתה תקופה שגם עלה איזה שהוא רעיון לשים עלון קצר ביחד עם הארנונה, על מנת לייצר גם שיתוף פעולה עם ההורים
אלי אפללו:
אנחנו נמצאים עכשיו בין סוף השנה לתחילת השנה ואני לא יודע אם אפשר תוך שבוע להוציא איזה שהוא עלון או כל דבר אחר
אמיר רימון:
אז אני אענה לך
אמיר רימון:
 אני הפצתי לפני כמה ימים למנהלת האגף הבכיר לחינוך העל יסודי, בדיוק את הקבצים האלה של ׳הנוער העובד והלומד׳, עם הזכויות המעודכנות, שכר המינימום המעודכן ושאלות ותשובות
אמיר רימון:
 משהו מאוד קצר ותמציתי והיא הבטיחה לי שזה יעבור לכל צוותי החינוך בחינוך העל יסודי
אמיר רימון:
 אנחנו ללא ספק צריכים לעשות עליית מדרגה
אלי אפללו:
זה בסוף צריך להגיע לתלמידים, לנוער
שרית אולשביץ:
אני אגיע רגע עוד דבר שבעיניי הוא מאוד משמעותי ביחס למה שאמרו פה בני הנוער
שרית אולשביץ:
 אנחנו הוצאנו לפני כשנתיים אפליקציה
שרית אולשביץ:
 כרגע יש לה 60 אלף הורדות של בני נוער
שרית אולשביץ:
 כאשר הנער מגיע למקום העבודה הוא מעביר אצבע, הוא יכול גם בתוך האפליקציה הזאת להעביר את האצבע שלו, ככה הוא רושם את השעות שלו גם באפליקציה ולא רק במחשב בעבודה ובסוף החודש האפליקציה יודעת להגיד לו כמה הוא אומר לקבל בתלוש השכר שלו
שרית אולשביץ:
 חוץ מזה, אנחנו מפרסמים באפליקציה גם משרות של מעסיקים שהם מעסיקים הוגנים, שמוכנים להעסיק בשכר מינימום
שרית אולשביץ:
      אנחנו לא יכולים להתחייב לזה אבל אנחנו כן מדברים איתם לפני ומוודאים שגם הם מכירים את הזכויות, כי יש גם מעסיקים טובים שפשוט לא מכירים, לא יודעים למשל, שלנער גם מגיע דמי הבראה וחופשה
שרית אולשביץ:
 לכן יש כל מיני ניו אנסים שחשוב לנו שהמעסיקים יכירו
שרית אולשביץ:
 אז במובן הזה אנחנו גם מפרסמים משרות ויש לנו שם אלפי משרות
שרית אולשביץ:
 אנחנו נמצאים בקשר טוב עם הרשויות המקומיות, גם דרך הדר וגם באישי
שרית אולשביץ:
 אני יכולה לספר שבשבוע שעבר עשינו בראשון לציון יריד תעסוקה עם מקומות עבודה הוגנים
שרית אולשביץ:
 היו שם מעל 1,700 משרות שהפקנו ויש כמה ירידי תעסוקה כאלה, שאנחנו מפיקים בשיתוף עם העיריות
דבי ביטון:
עשיתם ירידים גם בפריפריות?
שרית אולשביץ:
כן, בטח
שרית אולשביץ:
 אני אגיד על מה שאמרת ואני מכירה טוב, ספציפית את השוק בבאר שבע ואת מה שהיה שם
שרית אולשביץ:
 אנחנו בזמנו גם היינו מסתובבים ב- 04:00 לפנות בוקר על הגגות של השוק ומדברים עם בני הנוער, בעיקר חברה בדואים בגילאי 12, 13 ו-14, שפשוט היו ישנים שם, כי ב- 04:30 מתחילה העבודה
שרית אולשביץ:
 15 שקלים לשעה זה יפה לעומת כמה שקיבלו לפני כמה שנים כשעשינו את המבצע הזה, זה היה באמת מכמיר לב
שרית אולשביץ:
 וקשה להבין שבמדינת ישראל, שהיא מדינה כל כך מתקדמת, יש גם את ה- ׳חצר האחורית׳ של עבדות ילדים, אבל גם זה קורה
שרית אולשביץ:
      ביחס למה שאמרתי קודם על האפליקציה הזאת, שיש לה רק 60 אלף הורדות, זאת אומרת, רק 60 אלף בני נוער נמצאים בה ומשתמשים בה, יש שם גם את הדרך לפנות אלינו באמצעות האפליקציה, פשוט משאירים שם וטלפון ואנחנו חוזרים תוך 24 שעות
שרית אולשביץ:
 חוזר בן אדם שהוא מתמחה בדיני עבודה ומדריך נוער והוא מדבר עם הנער
שרית אולשביץ:
 הרבה פעמים בני נוער פונים כי הם לא קיבלו הפסקה או כי המעסיק צעק עליהם והעיף אותם באמצע המשמרת כי הפילו מגש עם צלחות
שרית אולשביץ:
 ואז תוך כדי השיחה מתברר שהנער גם לא מקבל נסיעות ולא מקבל שעות נוספות ולא מקבל הרבה מאוד דברים
שרית אולשביץ:
 ואז אנחנו פונים למעסיק ובמידת הצורך מגישים תביעה לבית הדין לעבודה ומייצגים אותו שם
שרית אולשביץ:
 זה שירות שניתן בחינם לכל בני הנוער במדינת ישראל ומוזמנים להפיץ כמה שיותר
קריאה:
מה השם של האפליקציה?
שרית אולשביץ:
עבודה+
אלי אפללו:
יש כוח, אבל באמת צריכים להפיץ את זה כמה שיותר וליצור כמה שיותר חשיפה אליכם בקרב ציבור הנוער
שרית אולשביץ:
אנחנו בעיקר בשטח
דבי ביטון:
אולי אפשר גם עכשיו לקראת הקיץ, לרתום לכך כמה תשדירים בערוצי הטלוויזיה וברשתות, כי זו החשיפה
דבי ביטון:
 ומספיק שהורה ייחשף הוא גם יוכל להנחות את הנער
דבי ביטון:
 העניין הוא חשיפה, כי אני למשל שומעת על זה בפעם הראשונה
אלי אפללו:
טוב, אני לא אגיד להם איזה חשיפה לעשות
אלי אפללו:
 אני רק יכול לבקש מהם לחשוף את עצמם בפני הציבור
אלי אפללו:
 אני רוצה לשאול את משרד העבודה או את משרד החינוך או את שניכם גם יחד, מה המשרדים עושים לגבי אותם נערים בני 10 ו-11 מהמגזר הבדואי? שכפי ששמענו פה, ישנים במקומות לא נאותים בגילאים כאלה וכנראה שגם אחר כך
אלי אפללו:
 זה מה ששמענו כרגע, אז אני פונה גם למשרד העבודה וגם למשרד החינוך
אלי אפללו:
 יש תשובה לזה?
קארין אהרוניאן רוזמרין:
כשמגיעות אלינו תלונות בנושא הזה אנחנו מטפלים
קארין אהרוניאן רוזמרין:
 אבל אין לנו משהו קונקרטי להגיד
אלי אפללו:
אבל אני ציינתי גם קודם, צריך ליזום דברים, לא לחכות
קארין אהרוניאן רוזמרין:
אנחנו יוזמים
קארין אהרוניאן רוזמרין:
 אתה שאלת ספציפית על אוכלוסייה נקודתית
אלי אפללו:
 אבל שמענו פה משהו שצריך לתת לו איזה שהוא ביטוי בעשייה
אלי אפללו:
 משרד החינוך?
אמיר רימון:
אז עוד פעם, אני מגיע ממנהל חברה ונוער, שעוסק בחינוך בלתי פורמלי ובחינוך חברתי
אמיר רימון:
 אני לא מכיר פעולות שעושים בנושא הזה שאתה שואל לגביו, אבל אני אבדוק
שרית אולשביץ:
אני יכולה להוסיף שכשאנחנו התחלנו את הפרויקט בשוק, דרך אגב, גם פה, בירושלים, בשוק, יש לא מעט בני נוער שעובדים, בדרך כלל ממזרח ירושלים
שרית אולשביץ:
 אנחנו כן מפיצים
שרית אולשביץ:
 יש לי את הטלפון הנייד של מאיר דוד ואנחנו כן מעבירים, גם כשמגיעים אלינו עם פניות פחות חמורות
שרית אולשביץ:
 אבל כמו שאמרו פה ממועצת התלמידים, אם הנער רוצה להישאר בעילום שם, אני לא יכולה לקחת אותו לבית הדין לעבודה כי אני לא יכולה לתבוע, אבל אני כן מעבירה אליהם
אלי אפללו:
אבל עדיין, זה לא נער
אלי אפללו:
 ילד בגיל 10 זה ילד, זה לא פשוט וכשאנחנו שומעים את זה פה בוועדה, אנחנו לא יכולים שלא להתייחס לזה
אלי אפללו:
 ואתם, בתפקידים, במשרדים שלכם, חייבים לבדוק את הנושא הזה ולהתייחס אליו
אלי אפללו:
 ואפילו ליזום ולעשות איזה משהו כדי שהדברים האלה לא יגיעו למצב - - -
דבי ביטון:
השאלה היא האם גם למשטרת ישראל יש שם מקום?
אלי אפללו:
אז הנה, המשטרה נמצאת פה
אלי אפללו:
 כי ילד בן 10 זה דבר שאני - - -
שרית אולשביץ:
רואים את זה גם בצמתים
שרית אולשביץ:
 ילדים שמוכרים דגלים או מצתים
שרית אולשביץ:
 רואים את זה כל הזמן
אלי אפללו:
אנחנו לא יכולים לשמוע ולא לעשות שום דבר
אלי אפללו:
 לכן אני פונה פה גם למשטרה, גם למשרד העבודה וגם למשרד החינוך, לבדוק מה קורה עם אותם נערים, אני כמעט משוכנע שזה לא מבחירה, אבל אני לא יודע
אלי אפללו:
 צריך לבחון את הנושא הזה
אלי אפללו:
 דבר נוסף, אני רוצה לפנות למרכז השלטון המקומי, מישהו נמצא פה מהמרכז? כן, בבקשה
הדר אליהו:
שלום וצהרים טובים
הדר אליהו:
 הדר אליהו, מרכז השלטון המקומי
הדר אליהו:
 קודם כל, לשאלתך ממקודם, רשות התעסוקה זה תאגיד סטטוטורי שנמצא תחת פיקוח של משרד הכלכלה
הדר אליהו:
 אני לא כזו חכמה פשוט בדקתי ב- Google
הדר אליהו:
 אני נמצאת בוועדה הזו מ-2016 וכל שנה דנים בנושא הזה
הדר אליהו:
 אחד הדברים שכואבים לי ואני מפנה את זה גם אליי, אבל באופן מובהק גם לכל השותפים פה
הדר אליהו:
 כל שנה אנחנו דנים באותו הדבר, כביכול ממציאים את הגלגל מחדש ובסוף בסוף, אין פה הסדרה
הדר אליהו:
 אוקיי? והסדרה היא מעבר לחוק
הדר אליהו:
 החוק הוא חוק, אני מסכימה שיש לעדכן אותו, אבל אני לא מדברת ברמות האלה
הדר אליהו:
      אני בשנה שעברה לא הייתי בעבודה, לא משנה למה והנה חזרתי
הדר אליהו:
 ובשנה שעברה לא נעשו פעולות מעבר לרגיל בתוך הרשויות המקומיות
הדר אליהו:
 אז הנה אני אגיד את זה שוב, מה מרכז השלטון המקומי מסוגל לעשות כדי לקדם את הנושאים שאתה מבקש, שכבר העלית
הדר אליהו:
 הסיפור של תעסוקת נוער הוא לא ה- Business רק של הנוער אלא גם של ההורים
הדר אליהו:
 זה כבר נאמר
הדר אליהו:
 מדובר בשני קהלי יעד מאוד מאוד קריטיים, כך שהרשות יכולה ולא רק היא, אלא כולנו, לפנות לשניהם
הדר אליהו:
 יש גם הרבה הורים שמסתכלים ב- Tik-Tok אני לא יודעת מה הדיכוטומיות הזו אבל המון הורים צופים ב- Tik-Tok, לכן תעשו מה שתעשו אבל העיקר זה לפנות גם להורים
הדר אליהו:
      הרשות המקומית ואני מבקשת פה גם את שיתוף הפעולה שלך, יש לנו את האפשרות באמצעות מחלקות הנוער, באמצעות מחלקות רישוי ובאמצעות הדוברות של הרשויות המקומיות, להעביר באופן מסודר, כפי שעשינו בעבר, מסמך שכולל את כל הפרסומים הקיימים בתחום הזה
הדר אליהו:
 אם זה הסרטון של ה- Tik-Tok ואם זה דף פרסומי שמותאם לאתר אינטרנט שיושב בטלפון או לאתר אינטרנט שמותאם למחשב
הדר אליהו:
 כולם יודעים על מה אני מדברת
הדר אליהו:
 כל סוגי הפרסום השונים והמגוונים
הדר אליהו:
 אנחנו מעבירים את זה בראש ובראשונה ללשכות של ראשי הרשויות, שידעו את הדבר הזה ומבקשים מהם לקדם את הדבר הזה
הדר אליהו:
 כמובן שיש מקומות בהם זה הולך יותר ומקומות בהם זה הולך פחות
אלי אפללו:
אנחנו עכשיו לפני החופשה, האם כבר העברתם?
הדר אליהו:
לא, כי לא היה לי שום חומר
אלי אפללו:
אה, אוקיי
הדר אליהו:
ובזכותך אנחנו נעשה את זה
הדר אליהו:
 אני אומרת את זה באופן חד משמעי
דבי ביטון:
אבל את מדברת על העיסוק בזה מאז 2016, מאז ועד היום אתם לא ערוכים? אנחנו כבר ב- 2023
הדר אליהו:
מה זאת אומרת?
דבי ביטון:
הרי הנוער לא מתחיל לעבוד רק היום
קריאה:
בעבר העבירו, אבל החוק משתנה
הדר אליהו:
קודם כל עשינו
הדר אליהו:
 דבר נוסף, יש פרמטרים - - -
דבי ביטון:
אבל את בעצמך אומרת שבאים לפה ומדברים
דבי ביטון:
 אז אני מעלה תהיות אדוני, האם כל כך הרבה זמן עבר מאז שהחלו לעסוק בנושא הזה ועברו כבר כל כך הרבה ועדות, אז למה אין דברים שכבר נעשו בעבר? כי זה נראה כאילו הכול מתחיל מחדש
הדר אליהו:
אז אני אבהיר שוב את דבריי
הדר אליהו:
 דברים נעשו ולא רק על ידי
הדר אליהו:
 אני שליח קטון מהעבודה המדהימה שנעשית פה על ידי כולם
הדר אליהו:
 הכוונה שלי הייתה שאני לא יכולה לפרסם חומרים אם אין לי את המידע המעודכן
דבי ביטון:
יש עורכי דין ויועצים משפטיים בכל מערכת במדינת ישראל
דבי ביטון:
 אני מתנצלת אדוני, אבל אנחנו לא פה בשביל להתייפייף
הדר אליהו:
אבל אני מדברת על החומר הפרסומי, אוקיי? הוא לא בידיי והוא לא שלי
אלי אפללו:
תראי דבי
אלי אפללו:
 מאחר אני באתי מהרשויות, אז מה שהדר בעצם מנסה לומר זה שיש פה משרדים שזו האחריות שלהם ומהם צריכים לקבל את החומרים
אלי אפללו:
 אז היא בעצם באיזה אופן מספקת שירותי הפצה או שליחה וכך הלאה
אלי אפללו:
 אז אני עכשיו לא אתקוף את השלטון המקומי, כי הוא יכול מאוד לעזור
אלי אפללו:
 אז בוא נשמע את מה שהיא יכולה לעשות ובאיזה אופן היא יכולה לתת איזו שהיא תמיכה
הדר אליהו:
תודה רבה
הדר אליהו:
 בראש ובראשונה, זה להיעזר במנהלי מחלקות הנוער, איתם אני עובדת באופן ישיר
הדר אליהו:
 כדי שהם יוכלו גם, איך אמרת מקודם? אני לא זוכרת את שמך, ״הרשות המקומית זה הבית,״ המשרדים הממשלתיים וכל הדברים האלה זה נורא רחוק
הדר אליהו:
 אז להיעזר במנהלי מחלקות הנוער, שנמצאים בקשר ישיר עם הרבה מאוד בני נוער שלוקחים חלק וגם אם לא, אז יש להם את האפשרות להשתמש בפלטפורמות הרשותיות להפצה
הדר אליהו:
 זה דבר אחד
הדר אליהו:
 דבר שני, יש את הפרסום לטובת ההורים, באמצעות כל מיני מחלקות רלוונטיות אבל אני לא אלאה אתכם בזה כרגע
הדר אליהו:
 יש כמובן את שיתופי הפעולה עם ארגוני הנוער, עם תנועות הנוער, עם המתנ״סים ועם המרכזים הקהילתיים
הדר אליהו:
      כל מסמך שיצא בשנים האחרונות היה מסמך מאוד מקיף
הדר אליהו:
 אני גם שלחתי אותו לשותפים שלי, זאת אומרת, לנפתלי דרעי, מזכ״ל תנועות הנוער, לשלומי קסטו מארגוני הנוער, למועצת התלמידים וכן הלאה, כדי שיעזרו בהפצה של המסמך המרוכז הזה עם כל אמצעי הפרסום, גם להורים וגם לנוער, כי ברגע שהוא יוצא בצורה מסודרת אז הם גם יכולים להיעזר בו בארגונים שלהם
הדר אליהו:
 מעבר למה שכמובן עושים במשרדים, אם אני יכולה גם לקדם אז למה לא?
הדר אליהו:
 אז כל מה שאני מבקשת, שרית מכירה את זה, זה שאקבל את הדברים בצורה מסודרת
הדר אליהו:
 אנחנו לא רק מעבירים את זה הלאה אלא מצרפים איזו שהיא אמירה
הדר אליהו:
 יושב ראש השלטון - - -
דבי ביטון:
אני לא מבינה למה זו לא תוכנית שנעשית לפני
דבי ביטון:
 אנחנו נמצאים שבועיים או שלושה לפני החופשה השנתית, שזה הזמן שבו מתחיל גל העבודה, אז למה כל הדברים האלה הם לא חלק מתוכנית שכבר ערוכים אליה? אנחנו יושבים בוועדות וזה יפה, יש פה אנשים מכובדים ומילים יפות
דבי ביטון:
 אבל בסוף אנחנו לא יכולים לצאת מהוועדה הזאת ולחזור לפה לעוד שנה לאותה נקודה
דבי ביטון:
 כפי ששמענו מ-2016 דנים בנושאים האלה, אז מדוע הם לא ערוכים מראש? לפחות חודש לפני
דבי ביטון:
 הרי זה ברור שהנוער יוצא לעבוד, מה יש להם לעשות בבית?
אלי אפללו:
אני לא רוצה להגן פה על אף אחד, אבל יש פה הרבה מאוד רשויות ואין פה רשות אחת שמתכללת את הכול, אז זה מה שקורה לצערי
דבי ביטון:
אבל השאלה היא אם לא צריך לצאת עם איזו שהיא תוכנית, עם משהו מוסדר, כדי שבשנה הבאה לא נחזור על הדבר הזה
אלי אפללו:
מהישיבה הזאת אני מבין שאין רשות שמתכללת, לכן אני כן חושב שבסוף נצטרך להביא את זה למשרד העבודה, שהוא יתכלל את כל הנושא הזה וייעזר בכל הגופים האחרים
אלי אפללו:
 אז אני קורא פה למשרד העבודה ולשר, שייקח את האחריות הזאת
אלי אפללו:
 כולל הנושאים של הפיקוח, של ההסברה ושל ההפצה
אלי אפללו:
 יש פה הרבה מאוד ארגונים שרוצים לעזור ואפשר להיעזר, כמו מחלקות הנוער של הרשויות המקומיות, כמו מרכז השלטון המקומי, כמו ׳הנוער העובד, כמו מועצת התלמידים, כמו הנהגת התלמידים וכמו הנהגת ההורים
אלי אפללו:
 יש פה לא מעט גופים שמשרד העבודה יכול להיעזר בהם, אבל אני חושב שהוא זה שצריך לתכלל את האירוע הזה
קארין אהרוניאן רוזמרין:
אבל אני רק חייבת להגיד משהו, שזה גם יירשם בפרוטוקול
קארין אהרוניאן רוזמרין:
 הרבה מזה זה עניין של תקציב
קארין אהרוניאן רוזמרין:
 הרבה פעמים יש לנו בתוך מנהל הסדרה ואכיפה, עזוב את דוברות המשרד, יש לנו בחורה שהתפקיד שלה זה הסברה
קארין אהרוניאן רוזמרין:
 אז היא עושה הרבה מאוד דברים ורוצה להעלות פרויקטים אבל אין תקציב
קארין אהרוניאן רוזמרין:
 אז אם רוצים משהו שגם יבוא לידי ביטוי בקמפיינים כלפי חוץ, אז הכל אפשרי אבל צריך תקציב
עינת שגיא אלפסה:
יכול להיות ששיתוף פעולה פה זה גם פתרון תקציבי
עינת שגיא אלפסה:
 אם עובדים ביחד עם הרשויות המקומיות
קארין אהרוניאן רוזמרין:
אז זה משהו שלא דורש עלות נוספת אבל יש דברים שכן
קארין אהרוניאן רוזמרין:
 למשל Tik-Tok ורשתות חברתיות ופרויקטים שהם כלפי חוץ, שזה עניין של תקציב
דבי ביטון:
אולי אפשר לפנות לגלית דיסטל
אלי אפללו:
תראו, יכול להיות שצריך פה איזה שהוא תקציב אבל זה באמת שולי
אלי אפללו:
 בסך הכול, כמו שאמרתי, אני רוצה לצאת מהדיון הזה עם קריאה ועם עשייה, עם רעיונות מעשיים
אלי אפללו:
 לכן אני פונה למשרד העבודה
אלי אפללו:
 אני חושב שמשרד העבודה, כשמו כן הוא, צריך לתכלל את כל הנושא הזה
אלי אפללו:
 אני מניח שהתקציבים שנחוצים פה הם יחסית מועטים, זה לא משהו שהוא בשמיים ואי אפשר לגעת בו, אם צריך אני גם אדבר עם שר העבודה
אלי אפללו:
 אבל תבינו, יש פה הרבה מאוד גורמים שאתם, כמשרד, יכולים להיעזר בהם, שרוצים גם לעזור
אלי אפללו:
 אנחנו דיברנו קודם על מי ברשות המקומית יכול לעזור
אלי אפללו:
      אז הנה, בא המרכז לשלטון המקומי ואומר: ״חבר'ה, יש מחלקות נוער ברשויות, בעירייה, ודרכן אפשר להגיע גם לנוער
אלי אפללו:
״ אני מציע למשרד העבודה לרכז את הנושא הזה ולהפעיל את כל שאר הגורמים כדי לתת חשיפה, כדי להגדיל את המודעות ואפילו להכין מן תוכנית כזאת, שתעסוק באיך להפעיל פעם בשנה את כל המערכת הזאת, בשיתוף עם הנוער, עם ההורים, עם מערכות החינוך ושל כולם
אלי אפללו:
 כי כל מי שישב פה רוצה לעזור
אלי אפללו:
 אוקיי, הקיבוץ הדתי הארצי נמצאים פה? בבקשה
ניצן אבירן:
כן, שלום
ניצן אבירן:
 שמי ניצן אבירן, מנהל אגף משק וכלכלה בתנועת הקיבוץ הדתי
ניצן אבירן:
 אני למעשה מייצג פה את כלל התנועה הקיבוצית, גם את ׳האחות הגדולה׳ שלנו, התנועה הקיבוצית
ניצן אבירן:
 בצד הדיון המאוד חשוב פה, אני מבקש, ברשותך אדוני היושב ראש, להכניס איזה שהוא נושא אחד שהוא שונה מכל מה שנאמר פה עד עכשיו והוא נוגע לעבודה בחקלאות
ניצן אבירן:
 יש אלפי בני נוער שעובדים בחקלאות, בעיקר בחופשים אבל לא רק
ניצן אבירן:
      יש בעניין הזה חשיבות מאוד גדולה, שהיא לא מעין הוועדה ולא מהנושא של הדיון הזה, אבל זה לייצר דור המשך לחקלאות
ניצן אבירן:
 שכידוע לכולם הוא מבוגר מאוד
ניצן אבירן:
 דא עקא, אם בעבר, בתנועה הקיבוצית זו הייתה ההנהגה, שכל בני הנוער ממסגרות שונות, היו משולבים בענפים השונים ועל ידי כך רוכשים הקשר והזדהות עם הענף שלהם